Gewonde Bloem-sakeman ‘sterk goed aan’
Jan Smit, die Bloemfonteinse sakeman wat in ’n rooftog in sy winkel in die stad gewond is, sterk goed aan.
‘Ek wil weer op 90 pa word en benodig g’n Viagra’
Hy het so pas op die rype ouderdom van 89 pa geword, maar Bernie Ecclestone is nog nie tevrede nie.
Binnelanders: 'Sasha' sal sorg vir sappige storielyn
Sepie-kykers kan ’n lekker nuwe storielyn verwag wanneer Sasha Ruiters (gespeel deur die Chantal Stanfield) Woensdag haar eerste verskyning op die kykNET sepie Binnelanders maak.
Eers huiswerker, toe sakevrou, nou Samaritaan
’n Voormalige huiswerker wat deesdae haar eie spysenieringsbedryf het, help nou behoeftiges eerder as om in sak en as te sit oor haar eie gebrek aan kos weens die inperking. Spelers moes sweet vir wen | Netwerk24
Spelers moes sweet vir wen
’n Speler van Jomos Power (blou) sit sy span op die aanval teen Arsenal in die Atlantis-premiersokkerliga. Die spanne het gelykop met twee elk gespeel. Foto: Murphy Roberts
Die vonke het behoorlik gespat in die plaaslike Premier-sokkerliga nadat Jomo Powers Saterdag sy onoorwonne rekord in die Atlantis-premiersokkerliga behou het, nadat hy gelykop gespeel het met twee elk teen Arsenal.
Arsenal, wat tans die laaste plek beklee, het die voorlopers behoorlik laat sweet vir die uitslag en dit is beslis slegte nuus vir Jomos-ondersteuners.
Die gelykopuitslag vir die blou truie is beslis goeie nuus vir die span van Robinvale Spurs wat tans in die tweede plek is. Robinvale het met sy oorwinning van 4-3 oor Atlantis City die gaping tussen die twee spanne tot drie punte laat krimp en blaas baie hard in Jomos se nek.
Aberdeen het met sy oorwinning van 4-3 oor Atlantis Leeds vir eers die derde plek ingeneem. In die eerste liga raak dinge ook lekker warm.
Darling het ’n goeie oorwinning van 3-2 oor Jomos behaal terwyl Robinvale met 3-2 baas was oor Atlantis City. Die begeesterde Leeds het Pella Sporting met 2-1 geklop om die pas aan te gee in die eerste liga.
In die o.16-uitklopwedstryde het Jomes die span van Aberdeen met 2-1 uitgeskakel terwyl Robinvale met 3-2 baas van City was.
Pella se jongspan het Arsenal met 2-0 geklop vir ’n plek in die volgende ronde.